CELEX: 32014D0074
Language: lt
Date: 1391990400000
Title: 2014 m. vasario 10 d. Tarybos sprendimas 2014/74/BUSP, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai

11.2.2014   
            
            
               LT
            
            
               Europos Sąjungos oficialusis leidinys
            
            
               L 40/63
            
         TARYBOS SPRENDIMAS 2014/74/BUSP
   2014 m. vasario 10 d.
   kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2013 m. gegužės 31 d. Tarybos sprendimą 2013/255/BUSP dėl ribojamųjų priemonių Sirijai (1),
   kadangi:
   
               (1)
            
            
               2013 m. gegužės 31 d. Taryba priėmė Sprendimą 2013/255/BUSP;
            
         
               (2)
            
            
               būtina Sprendime 2013/255/BUSP nustatyti išimtį dėl turto įšaldymo priemonės taikymo, kad būtų galima panaudoti Sirijos centrinio banko ir Sirijos valstybei nuosavybės teise priklausančių subjektų lėšas ir ekonominius resursus tam, kad būtų galima atlikti mokėjimus Sirijos Arabų Respublikos vardu Cheminio ginklo uždraudimo organizacijai (CGUO) dėl veiklos, susijusios su CGUO tikrinimo misija ir Sirijos cheminio ginklo sunaikinimu, ir ypač CGUO Sirijos specialiam patikos fondui dėl veiklos, susijusios su visišku Sirijos cheminio ginklo sunaikinimu už Sirijos Arabų Respublikos teritorijos ribų;
            
         
               (3)
            
            
               tam tikroms priemonėms įgyvendinti reikia tolesnių Sąjungos veiksmų;
            
         
               (4)
            
            
               Sprendimas 2013/255/BUSP turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2013/255/BUSP 28 straipsnio 3 dalis papildoma šiuo punktu:
   
               „h)
            
            
               skirti Sirijos centriniam bankui ir Sirijos valstybei nuosavybės teise priklausantiems subjektams, išvardytiems I ir II prieduose, atlikti mokėjimus Sirijos Arabų Respublikos vardu CGUO dėl veiklos, susijusios su CGUO tikrinimo misija ir Sirijos cheminio ginklo sunaikinimu, ir ypač CGUO Sirijos specialiam patikos fondui dėl veiklos, susijusios su visišku Sirijos cheminio ginklo sunaikinimu už Sirijos Arabų Respublikos teritorijos ribų.“
            
         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2014 m. vasario 10 d.
      
         
            Tarybos vardu
         
         
            Pirmininkė
         
         C. ASHTON
      
   
   
      (1)  OL L 147, 2013 6 1, p. 14.